રાજ્યમાં જ્યાં એક તરફ રાજકીય પક્ષો ચૂંટણી પ્રચારની કામગીરીમાં વ્યસ્ત છે, ત્યાં બીજી બાજુ પાસ કન્વીર હાર્દિક પટેલ પાટીદાર અનામતને લઇને ફરી પાછા સક્રિય થઇ ગયા છે. તેમણે પાટીદાર અનામત આંદોલન સમિતિ હેઠળ રાજકોટમાં રોડ અને જનસભાનું આયોજન કર્યું હતું. ઉલ્લેખનીય છે કે, રાજ્ય સરકાર દ્વારા પાટીદારોનો મુદ્દો ઉકેલવા માટે પ્રયત્ન કરવામાં આવ્યા છે, પરંતુ એ પ્રત્યે પાટીદારોને અસંતોષ છે એ વાત સાબિત થઇ છે. આ બેઠકમાં અનામતના મુદ્દે કોઇ નક્કર નિર્ણય નહોતો લેવાયો, પરંતુ પાટીદારો પર કરવામાં આવેલ કેસ પરત ખેંચવાની માંગણી સરકારે સ્વીકારી હતી. સરકારની આ નીતિ પર પ્રહારો કરતાં હાર્દિક પટેલે ટ્વીટ કર્યું હતું.